
	(protokols Nr. 10, 37. punkts)


Grozījumi Jūrmalas pilsētas domes 2016. gada 18. augusta nolikumā Nr. 36 “Jūrmalas Jaunatnes lietu konsultatīvās komisijas nolikums”
	Izdots saskaņā ar Valsts pārvaldes iekārtas likuma 73. panta pirmās daļas 1. punktu, Pašvaldību likuma 4. panta pirmās daļas 8. punktu, Jaunatnes likuma 5. panta otrās daļas 3. punktu


Izdarīt Jūrmalas pilsētas domes 2016. gada 18. augusta nolikumā Nr. 36 “Jūrmalas Jaunatnes lietu konsultatīvās komisijas nolikums” šādus grozījumus:

1. Izteikt 1.4. apakšpunktu šādā redakcijā:

“1.4. Komisijas sastāvu apstiprina ar Domes lēmumu un pārskata ne retāk kā reizi divos gados. Komisija savus uzdevumus veic patstāvīgi.”.

2. Izteikt 2.1.6. apakšpunktu šādā redakcijā:

“2.1.6. sniegt priekšlikumus Jūrmalas Izglītības pārvaldei finanšu plānošanai darbā ar jaunatni.”.
3. Izteikt 3.1. un 3.2. apakšpunktu šādā redakcijā:
“3.1. Komisija darbojas 18 locekļu sastāvā, tajā skaitā Komisijas priekšsēdētājs, Komisijas priekšsēdētāja vietnieks un sekretārs. 

3.2. Komisijas darbu vada Komisijas priekšsēdētājs. Komisijas priekšsēdētāja prombūtnes laikā, Komisijas darbu vada Komisijas priekšsēdētāja vietnieks. Komisijas sēdes protokolē Komisijas sekretārs. Komisijas priekšsēdētāju, priekšsēdētāja vietnieku un sekretāru Komisija ievēl no Komisijas locekļiem ne retāk kā reizi divos gados.”.

4. Izteikt 3.7. apakšpunktu šādā redakcijā:
“3.7. Komisijas sēdes tiek protokolētas. Komisijas sēdes protokolu saskaņo visi klātesošie Komisijas locekļi un sēdes protokolētājs.”. 
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

